|  |  |
| --- | --- |
|  |  |
|  |  |
|  |  |

**C.nr. 541/18**

**GJYKATA THEMELORE NË PEJË**, Departamenti i Përgjithshëm, me gjyqtarin V. A. në çështjen juridike-kontestimore të paditësve: B. K, nga fsh.T, Komuna e Pejës, L. K, nga fsh.T, Komuna e Pejës, dhe L. K. nga fsh. T, Komuna e Pejës, të cilët i përfaqëson i autorizuari A. K. zyrtarë i lartë ligjor pranë Programit për të Drejtat Civile në Kosovë-CRPK-së në Pejë, kundër të paditurës A. P. nga fshati T., Komuna e Pejës, baza juridike: vërtetim të amësisë, jashtë seancës me datë 01.07.2019, mori këtë :

**A K T V E N D I M**

**KONSIDEROHET E TËRHEQUR** padia C.nr.541/18, e datës 31.05.2018, e paraqitur nga paditësit B. K, L. K dhe L. K, të gjithë nga fsh.T, K e Pejës, kundër të paditurës A. P. nga fshati T, Komuna e Pejës, baza juridike: vërtetim të amësisë.

**A r s y e t i m**

Paditësit, përmes përfaqësuesit të tyre, pranë kësaj gjykate me datë 31.05.2018, kanë ushtruar padi kundër të paditurës, për vërtetim të bashkësisë jashtëmartesore dhe vërtetim atësisë/amësisë.

Gjykata duke vepruar sipas padisë së paditësve në shqyrtim kryesor të mbajtur me datë 17.06.2019 ,me aktvendim paditësit ia kthen padinë në plotësim – korrigjim, ashtu që në afat prej 3 ditësh, nga dita e marrjes së këtij aktvendimi, padinë ta plotësoi në atë mënyrë që gjykatës t’ia siguroi dokumentin identifikues për palën e paditur, e të gjitha këto në kopje të mjaftueshme, e duke njoftuar se do të konsiderohet se është tërhequr padia, po që se nuk i kthehet gjykatës brenda afatit ligjor, e nëse kthehet pa u plotësuar – korrigjuar e njëjta do të hudhet

Sipas dispozitës së nenit 102.1 të LPK-së, parashihet se “kur një parashtresë nuk arrin të jetë e kuptueshme dhe e plotë, siç kërkohet në paragrafin 2 të nenit 99, gjykata do ta thërrasë personin që e dërgon ta korrigjojë ose ta plotësojë parashtresën. Në një rrethanë të tillë, gjykata e udhëzon palën për korrigjimet dhe për plotësimet që do të zënë vend dhe e cakton një periudhe treditore për korrigjimin dhe për plotësimin e parashtresës”. Ndërsa, sipas dispozitës së nenit 102 par.3 të LPK-së, parashihet se “do të konsiderohet se është tërhequr parashtresa po që se nuk i kthehet gjykatës brenda afatit të caktuar, e në qoftë se i kthehet pa u korrigjuar, gjegjësisht pa u plotësuar, parashtresa do të hidhet poshtë”.

Në seancën e shqyrtimit kryesor të mbajtur me datë 17.06.2019, i autorizuari i paditësve ka deklaruar se nuk kërkon aktvendim të veçantë me shkrim për plotësimin-korrigjimin e padisë, andaj mjafton aktvendimi i marr në procesverbalin e seancës së datës 17.06.2019, ku gjykata në procesverbal e konstatoi dhe e njoftoi palën se afati për plotësimin-korrigjimin e padisë ec nga dita e nesërme, përkatësisht nga data 18.06.2019.

Gjykata e ven pranë një situate të tillë e duke u mbështetur në dispozitat e nenit 99,102 e lidhur me nenin 387, të Ligjit për Procedurën Kontestimore-LPK-së, vendosi si në dispozitiv të këtij aktvendimi.

**GJYKATA THEMELORE NË PEJË, Departamenti i përgjithshëm**

**C.nr. 541/18, me datë 01.07.2019.**

 **Gj y q t a r i**

 V. A

**Këshilla juridike:**

Kundër këtij aktvendimi është e lejuar ankesa në afat

prej 15 dite, nga dita e marrjes, Gjykatës së Apelit në

Prishtinë, e nëpërmes të kësaj gjykate.